(1841) ’ Ende hi seide : ‘ Gaen wi voorwaert , want wi hebben noch vele weechs te gane .’ Als si een stic tijts hadden ghegaen , quamen si te eenen berghe , die al te groot was , ende seere eyselic , ende al te woeste , ende up desen berch lach eenen sonderlinghen nouwen wech , want in d ' een syde van desen berghe waest seere deemsterlic ende seere stinkende van sulfere ende van viere , ende dit was seere afgriselic omme sien .An d ' ander syde van den berghe was vervrosen snee ende haghel , ende wint die eynselic was .